**Вдъхновяващата Люси –** *оцветяването в жълто означава смяна на слайд*

Живял някога фермера Бил, който накуцвал с единия си крак.

Той бил много трудолюбив, но фермата му западнала постепенно и той фалирал.

Хората го познавали като много добър фермер, който се грижил изключително добре за животните си.

Един ден пристигнал един мъж от банката в своята черна кола.

Фермерът тъкмо хранел малкото си котенце с мляко, когато мъжът се приближил до него.

Извадил папка с документи и започнал да му обяснява, че банката твърде дълго е чакала да си върне заемите. Повече не могат да чакат.

„Но в момента нямам пари, разорен съм, имайте още търпение“, помолил се Бил.

„Но дългът си е дълг, върни заемите си по-скоро, иначе ще ти отнемем фермата“, казал мъжът от банката на тръгване.

Тогава котката, която чула целия разговор, разказала всичко на останалите животни във фермата.

Тогава всички единодушно решили да извикат патицата Люси.

Но защо Люси? Противно на това, което знаем за патиците, че са глупави, тази Люси вършила страхотни неща. Тя била много мъдра, остроумна и винаги имала идея какво трябва да се направи.

Събрала тя всички животни и вдъхновено им заявила: Ако правите това, което ви казвам, ще останем в тази ферма и ще спасим нашия фермер.

На другия ден Бил не можел да повярва на очите си. Кокошките били облечени в костюми. Конят подскачал като акробат.

Патиците танцували, кравите си подавали топка.

Котката и кучето въртели въже, а мишката го прескачала. Птиците пък танцували въздушен балет.

Патицата Люси прошепнала в ухото на фермера: Не се тревожи, всичко ще бъде наред! Твоите животни те обичат, и хората ще плащат пари, за да ги видят с тяхното представление.

И така тя организира всичко и много хора дошли и си купили билет за представлението на удивителната ферма.

Люси вдъхновила своите приятели. Насърчила ги да работят заедно в екип, за да помогнат на фермера.

Ами ти? Можеш ли да вдъхновяваш своите приятели, за да вършат велики неща? С Божията помощ можеш. Чети Библията, вдъхновявай се и след това бъди вдъхновение и за другите хора.